U-I-145/12
Natisni
Opravilna št.:
U-I-145/12
Datum odločitve:
24. 9. 2012
ECLI:
ECLI:SI:USRS:2012:U.I.145.12
Akt:
Priloga k Pravilniku o seznamu poklicnih bolezni (Uradni list RS, št. 85/03)
Izrek:
Pobuda za začetek postopka za oceno ustavnosti Priloge k Pravilniku o seznamu poklicnih bolezni (Uradni list RS, št. 85/03) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Bojana Lunar, Stahovica
Datum vloge:
12. 6. 2012
Vrsta odločitve:
sklep
Vrsta rešitve:
zavrženje
Dokument:
US29854
Dokument v PDF obliki:
U-I-145-12.pdf
146 KB
Prenesite datoteko
U-I-145/12-7
24. 9. 2012
SKLEP
Ustavno sodišče je v postopku za preizkus pobude Bojane Lunar, Stahovica, na seji 24. septembra 2012
sklenilo:
Pobuda za začetek postopka za oceno ustavnosti Priloge k Pravilniku o seznamu poklicnih bolezni (Uradni list RS, št. 85/03) se zavrže.
OBRAZLOŽITEV
1. Pobudnica izpodbija Prilogo k Pravilniku o seznamu poklicnih bolezni, ki vsebuje seznam poklicnih bolezni. Zatrjuje, da navedeni seznam ni (več) v skladu z drugim odstavkom 5. člena Pravilnika o seznamu poklicnih bolezni, po katerem se seznam, skladno z novimi spoznanji stroke, ponovno pregleda in po potrebi dopolni najmanj vsakih pet let, in Resolucijo o nacionalnem programu varnosti in zdravja pri delu (Uradni list RS, št. 126/03), po kateri naj bi bil nov pravilnik o seznamu poklicnih bolezni sprejet leta 2006, vendar se to še ni zgodilo. Meni, da bi morala biti bolezen, zaradi katere je bila delno invalidsko upokojena, opredeljena kot poklicna bolezen in uvrščena na navedeni seznam. Kršena naj bi ji bila pravica iz 22. člena Ustave.
2. Pobudo za začetek postopka za oceno ustavnosti  lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti izpodbijanega predpisa. Zato je Ustavno sodišče pobudo zavrglo.
4. Ustavno sodišče je ta sklep sprejelo na podlagi tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik